|  |
| --- |
| **SOSIGW**  **- Dokumentationsoverblik for SOSIGW 1.0** |

# Indeks

[Indeks 1](#_Toc243374216)

[Revisionshistorik 2](#_Toc243374217)

[SOSI-GW Overblik 2](#_Toc243374218)

[Hostede ressourcer: 3](#_Toc243374219)

# Revisionshistorik

|  |  |  |  |
| --- | --- | --- | --- |
| **Version** | **Dato** | **Ændring** | **Ansvarlig** |
| 1 | 09/10/09 | Initiel version af dokument | jre |
| 2 | 1/11/13 | Rettet SVN link | kpn |

# SOSI-GW Overblik

Formålet med SOSI­GW er at flytte ansvaret for signering af SOSI id­kort fra de enkelte klienter til en central service. Denne service kan modtage requests og automatisk vedhæfte et signeret id­kort inden requests sendes videre til de endelige endpoints, og dermed behøver de enkelte klienter ikke at bekymre sig om at implementere SOSI id­kort selv.  
I mange tilfælde er der krav om at køre på sikkerhedsniveau 4, som defineret i Den Gode WebService (DGWS), hvilket betyder at den enkelte bruger selv skal have underskrevet id­kortet med den personlige digitale signatur. Dette ændres ikke af SOSI­GW, da der stadig er behov for, at brugeren selv signerer id­kortet. Måden det foregår på er, at SOSI­GW holder selve id­kortet men får en underskrift fra brugeren. Underskriften kan enten komme via en klient, fx implementeret i Java, eller via en browser­applet, der kan signere kortet via en normal browser. Anvendes browser­metoden, behøver de enkelte klienter heller ikke at kende til brugerens certifikater eller signeringen af id­kort, og skal i stedet kun bekymre sig om at håndtere requests på den rette måde.  
Når et id­kort først er signeret, gemmes det i SOSI­GW indtil det udløber. Det resulterer i noget, der ligner Single Signon, da brugeren kun en enkelt gang bliver bedt om at signere id­kortet.  
  
Det har været et designmål at SOSI­GW skal være let og billig at skalere, og at konfigurationen af de enkelte servere skal være så enkel som muligt. Derudover skal den naturligvis understøtte de krav der er i forhold til at håndtere id­kort, samt sikre at adgangen til SOSI­GW er kontrolleret og begrænset på den bedst mulige måde.  
  
Der har i designet af løsningen været fokus på ikke at have noget single point of failure. Det betyder, at alle servere i systemet skal kunne tages ned uden at det påvirker resten af komponenterne, og dermed er grundlaget for en skalerbar løsning lagt. Der er i løsningen også lagt vægt på, at den skal kunne fungere i alt fra de simpleste konfigurationer til de største. Det vil sige, at det er muligt at køre SOSI­GW på en enkelt maskine, der har sin egen database, og derefter tilføje flere maskiner til systemet, og disse vil automatisk blive en del af den samlede SOSI­GW.  Denne tilgang er valgt fremfor en løsning baseret på fx clustering af databaser og J2EE­containere, da den er simplere og billigere at installere og  vedligeholde, og når løsningen fra starten er designet til at køre i et distribueret miljø, er nedbrud ikke en kritisk hændelse, under forudsætning af at der kører flere maskiner i clusteret. Når der i det følgende skrives SOSI­GW menes der det samlede system, uanset hvor mange maskiner det måtte bestå af.  
Designet betyder også, at SOSI­GW understøtter både det scenarie hvor en gateway installeres decentralt til at betjene et enkelt system, og det hvor en gateway installeres mere centralt til at betjene en lang række systemer. Det er altså muligt at foretage en afvejelse af, om administrationen af SOSI­GW skal ligge tæt på brugerne af systemet eller mere centralt.  
  
Nye releases af SOSIGW kan altid findes på Subversion:  
<https://svn.nspop.dk/svn/trifork/sosi-gw/>

Følgende udgør dokumentationen samt øvrige ressourcer for SOSI-GW. Filerne er placeret i doc/-biblioteket og eksisterer også i PDF-versioner:

* arkitektur: Beskriver den overordnede arkitektur for SOSI-GW samt en række centrale designbeslutninger.
* udviklingsvejledning.odt: Beskriver hvordan projektet bygges og tilpasses, hvordan der laves nye releases samt strukturen i projektet.
* programmers-guide.txt: Indeholder en beskrivelse af man udnytter de services, som SOSIGW udstiller.
* installationsvejledning.odt: Beskrivelse af, hvordan SOSIGW installeres.
* driftsvejledning.odt: Drifts- og sikkerhedsvejledning.
* brugerdokumentation.odf: Dokumentation af administrationskonsollen.
* postgresql-setup-notex.txt: Eksempel på, hvordan en Postgresql-database konfigureres.

# Hostede ressourcer:

* Subversion: <https://svn.nspop.dk/svn/trifork/sosi-gw/> adgang tildeles af nspop.dk, brug support formularen på http://nspop.dk.
* Projektsite: http://www.softwareborsen.dk/projekter/softwarecenter/sosi-gateway/. Sitet vedligeholdes af Kåre Kjelstrøm.
* Issue tracker: http://sosi.dk/jira/browse/SOSIGW. Administreres af Lakeside.
* SOSI-projektet: http://www.sosi.dk/twiki/bin/view/ProjectManagement/SOSIProducts. Indeholder information om SOSI og har også links til kravspec og løsningsbeskrivelse for SOSIGW.